Clara Bow

Clara Gordon Bow (1905eko uztailaren 29a [beste iturri batzuek abuztuaren 25a aipatzen dute] - 1965eko irailaren 27a) aktore estatubatuarra izan zen, 1920ko hamarkadan film mutuetan egindako lanagatik ezaguna. Bow flapper eta It Girl jatorrizko arketipoa ere izan zen.

 Biografia 
 Hasierako urteak 
Bow Brooklyn-en (New York) jaio zen, buruko gaixotasunak, pobreziak eta tratu txar emozionalak jota zegoen familia disfuntzional batean. Familiako hirugarren alaba zen, baina bere beste anai-arrebak hilda jaio ziren. Bere amak, Clara ere hilko zelakoan, ez zuen jaiotza-agiria egiteko lanik hartu.

Umetan kalean mutilekin jolasten zuen, neskek ez baitzuten jolastu nahi bere arropa zahar eta zikinengatik. Bere lagun bat, Johnny, erre egin zitzaion besoetan 10 urte zituela. Urte batzuk geroago, Bow gai izan zen nahierara negar egiteko film batean gertaera hori gogoratuz.

Ama, Sarah Gordon, noizbehinkako prostituta bat zen, epilepsia pairatzen zuena. Aita, Robert Bow, gutxitan agertzen zen eta ustez urritu psikikoa zen. Emazteari eta Clarari tratu txarrak ematen zizkien, eta 15 urte zituela bortxatu zuela argudiatzen da, baina ez dago hori baieztatzen duen iturririk.

1921ean, Clarak zinema aldizkariko lehiaketa bat irabazi zuen, eta saria film batean parte hartzea izan zen. Bere bi argazki aurkeztu zituen aldizkarian, argazki horiek gorrotatzen zituen, baina harrituta utzi zuten epaimahaia, irabazle hautatu baitzuen. Horrela, Beyond the Rainbow filmean paper txiki bat eman zioten, Baina Clararen desilusiorako, bere eszena guztiak ezabatuak izan ziren, eta soilik urte batzuk beranduago gehituko zitzaizkion filmari.

Bow-ek amarekin ere borrokatu behar zuen, antzeztea prostituituentzat zela pentsatzen baitzuen, eta, horregatik, bere alaba hilko zuela ere mehatxatu zion.

Sarah Gordon geroago hil zen, 1923an, bere alaba Clara zinemarako bidea egiten hasi zenean.

 Karrera 
Bow-en lehen film mutuaren agerraldia Down to the Sea in Ships filmean izan zen, eta hortik aurrera film mutuetako papera askotan agertuko zen. Orduan, Bowk Hollywooden zortea probatzea erabaki zuen, non, BP Schulberg ekoizleari esker, zenbait paper txiki lortu zituen eta horiengatik WAMPAS Baby Stars-etako bat aukeratu zuten 1924an .

Diru apur bat irabazi bezain pronto, aita Hollywoodera berarekin bizitzera eraman zuen, eta lana bilatzen saiatu zen bere proiektu guztiek porrot egin zuten arren. Gizona mozkortu eta nesken arreta erakarri nahian zebilen Clara Bow aita zela esanez. Hala eta guztiz ere, Bowk oso ospe ona izan zuen aldi horretan, bere izaera adeitsu eta umilagatik, eta eskerrak eman zizkion eskaini zitzaion aukeragatik.

1925ean, bere lehen paper nagusia lortu zuen Schoolboy Days filmean, arrakasta handia izan zuena eta eguneko izarrik ezagunena bihurtu zuena egun batetik bestera. Gainera, Gilbert Roland aktorearekin maitasun harreman bat hasi zuen, eta alde berean Victor Fleming zuzendariarekin ere, Mantrap filmerako kontratatu zuena.

 'It Girl' 
ezkerrera|thumb|Clara Bow-en erretratua.
1927an, 'It' filmarekin bere ospearen gailurrera iritsi zen. Bow-i Elinor Glyn idazleak 'It Girl' deitu zion jada izen bereko liburuan; «Hura, bi sexuak erakartzen dituen magnetismo bitxi hori. . . Lotsagabeki, bere buruarengan konfiantza duena, sortzen duen efektuarekiko axolagabea.» «Hura, arraioa. Berak bazuen», esan zuen Dorothy Parkerrek .

Irudi hori Bow-ren amodio berria gogoz ikusi zuen prentsak ere bultzatu zuen. Bere maitaleetako batzuk Gary Cooper, John Gilbert, John Wayne gaztea eta Béla Lugosi ere izan omen ziren.

Hain zuzen ere, "gizonjalearen" zuen ospea, drogekin eta alkoholismoarekin zituen arazoekin batera, bere lankideen artean ospea galdu arazi zion. Gainera, Clara bere pertsonaien sakontasun faltaz kexatzen hasi zen, estudioak publikoa lortzeko jantzi exotikoekin janztera mugatzen baitziren, pertsonaiaren edukiaz gehiago kezkatu gabe.

Horrek, bere haurtzaroko hainbeste gertakari izugarrien ondorioz sortutako ezegonkortasun emozionalari gehituta, Bowren indarrak murrizten hasi zuen, Paramount estudioek bere filmak bertan behera utzi eta filmaketen gordetako soinekoetarako dirua eskatzen zuten umiliazioa ere jasan behar izan baitzuen (beste aktore batzuk besterik gabe soinekoekin geratzen ziren), bere publizitate argazkiak ordain arazteaz gain. Bere kontratuak "moral klausula" bat zeukan 500.000 $ dolarreko gehigarria eskainiz "jendaurrean andre bat bezala jokatu eta egunkarietan agertzen ez bazen".

1927an, Bow-ek Wings filmean parte hartu zuen, eta film onenaren lehen Oscar saria irabazi zuen. Geroago, talkieetan jada, Bow-ek beste garai batzuetako sekulako arrakasta diskretua izan zuen, Brooklyn-eko bere azentu sendoak bere filmetan ematen zitzaion emakume fatal baten aura mistikoa lausotu baitzuen eta erretiroa hartu zuen.

 Azken urteak 
1932an, Bow Rex Bell aktorearekin ezkondu zen, eta harekin bi seme izan zituen, Tony eta George.

Truth or Consequence irratsaioan agertu zen 1948an, baina geroago bere agerraldi publiko bakarra 1962an senarraren hiletan izan zen.

Bere buruaz beste egiten saiatu ondoren, eskizofrenia 'diagnostikatu zioten' 1949an eta tratamendu gogorrak jasan zituen, elektroshocka barne.

Azken urteak etxe xume batean bizitzen eman zituen familiarekin. Bihotzekoak jota hil zen 1965eko irailaren 27an. Kaliforniako Glendale-ko 'Forest Lawn Memorial Park' hilerrian lurperatuta dago.

Zinemaren industriari egindako ekarpenagatik, Clara Bow-ek izar bat du Hollywoodeko ospearen pasealekuan .

 Filmografia osoa 

 Kanpo estekak 

Kategoria:Pertsona eskizofrenikoak
Kategoria:Hollywoodeko ospearen pasealekua
Kategoria:Brooklyndarrak
Kategoria:Zinema mutuko aktoreak
Kategoria:Ameriketako Estatu Batuetako emakume aktoreak
Kategoria:Gaixotasun kardiobaskularrek hildakoak